**Notă informativă**

**la proiectul Hotărîrii Guvernului „ Cu privire la modificarea și completarea anexei nr.1 la Hotărîrea Guvernului nr.728 din 2 octombrie 2012”**

 Proiectul în cauză este elaborat întru realizarea prevederilor Strategiei de incluziune socială a persoanelor cu dizabilități (2010-2013), aprobată prin Legea nr.169 din 9 iulie 2010 și are scopul utilizării eficiente a mijloacelor publice destinate elevilor cu cerințe educaționale speciale.

Conform prevederilor proiectului, fiecare raion, reieșind din numărul elevilor cu cerințe educaționale speciale, va institui Fondul pentru educație incluzivă, mijloacele căruia vor constitui pînă la 2 % din volumul transferurilor categoriale, calculate în baza formulei de finanțare a instituțiilor de învățămînt primar și secundar general.

Astfel, se va asigura suportul din partea statului pentru serviciile de educație incluzivă elevilor cu cerințe educaționale speciale și nu se va permite dezafectarea surselor bugetare în alte scopuri.

Concomitent, raionul, în baza unui regulament aprobat va repartiza mijloacele fondului școlilor care înregistrează elevi cu cerințe educaționale speciale pentru a asigura acoperire financiară centrelor de resurse de educație incluzivă, create in cadrul școlilor și serviciilor cadrului de sprijin.

Mijloacele financiare pentru incluziune sunt incluse în proiectul de buget pe anul 2014 în volum total de 67,5 mil.lei.

 **Ministru Maia SANDU**

ex. S.Bogatu

Tel. (022)23-24-64